《射圃草亭初成与同人较艺》
清代·韩崶

冷官无事辟矍圃，新亭峨峨立旧础。编茅作盖士作阶，缚竹为栏纸为户。

一日畚插二日成，忽遣荆榛化堂宇。坐依碧筱落襟袖，卧看青山到帚尘。

不知主人义何取，公然欲为亭作主。疏狂幸许托圣明，奔走已复息旁午。

门前朅来举举士，墙角伫听渊渊鼓。申令颇亦峻赏罚，进耦俨欲勒部伍。

金瓜声彻饿鸱鸣，白翎影作飞凫舞。却愁手硬绕丛棘，更苦力薄怕强弩。

长短广狭上下旁，毕竟将心安何所。乍喜骍弓渐调习，无那皮鹄偏抗拒。

裂帛一声忽破的，旁人大笑观若堵。赖有先生能解嘲，底事将军不好武。

迩来半月颇滑溜，百发居然得十五。翳我无心无不可，中固不恶否亦许。

平生百好百无成，学书学剑终何补。况于此艺小尝试，无乃班门强弄斧。

引睡免辱文书翻，破闷犹贤博弈赌。世无甘蝇与飞卫，亭中之人勇可贾。

作者简介：韩崶（1758-1834），元和人（今江苏省苏州市）。字禹三，号旭亭、桂舲，别称种梅老人。室名还读斋、还读书斋、小寒碧斋。乾隆四十二年（1777）拔贡，廷试一等，分刑部。悉心读律，平反滇南盗案，升郎中。从谳诸省大狱，出为广东高廉道，历福建按察使、广东巡抚署总督、刑部尚书兼兵部尚书。以失察候际清案左迁，未几复补刑部右侍郎，以疾告归，与潘奕、石韫玉、吴玉松、陶澍合称为“沧浪五老”。